CELEX: 62011CA0032
Language: mt
Date: 2013-03-14 00:00:00
Title: Kawża C-32/11: Sentenza tal-Qorti tal-Ġustizzja (L-Ewwel Awla) tal- 14 ta’ Marzu 2013 (talba għal deċiżjoni preliminari ta’ Magyar Köztársaság Legfelsőbb Bírósága — l-Ungerija) — Allianz Hungária Biztosító Zrt., Generali-Providencia Biztosító Zrt., Gépjármű Márkakereskedők Országos Szövetsége, Magyar Peugeot Márkakereskedők Biztosítási Alkusz Kft., Paragon-Alkusz Zrt., aventi kawża ta’ Magyar Opelkereskedők Bróker Kft. vs Gazdasági Versenyhivatal (Kompetizzjoni — Artikolu 101(1) TFUE — Applikazzjoni ta’ leġiżlazzjoni nazzjonali simili — Ġurisdizzjoni tal-Qorti tal-Ġustizzja — Atti ta’ ftehim bilaterali bejn kumpannija tal-assigurazzjoni u persuni li jsewwu l-karozzi marbuta mar-rati ta’ kull siegħa għat-tiswija — Rati miżjuda skont in-numru ta’ kuntratti ta’ assigurazzjoni konklużi bil-ħila ta’ dawk il-persuni li jsewwu waqt li jaġixxu bħala intermedjarji tal-kumpannija tal-assigurazzjoni — Kunċett ta’ “ftehim li għandu l-għan tar-restrizzjoni tal-kompetizzjoni” )

18.5.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/3
            
         Sentenza tal-Qorti tal-Ġustizzja (L-Ewwel Awla) tal-14 ta’ Marzu 2013 (talba għal deċiżjoni preliminari ta’ Magyar Köztársaság Legfelsőbb Bírósága — l-Ungerija) — Allianz Hungária Biztosító Zrt., Generali-Providencia Biztosító Zrt., Gépjármű Márkakereskedők Országos Szövetsége, Magyar Peugeot Márkakereskedők Biztosítási Alkusz Kft., Paragon-Alkusz Zrt., aventi kawża ta’ Magyar Opelkereskedők Bróker Kft. vs Gazdasági Versenyhivatal
   (Kawża C-32/11) (1)
   
   (Kompetizzjoni - Artikolu 101(1) TFUE - Applikazzjoni ta’ leġiżlazzjoni nazzjonali simili - Ġurisdizzjoni tal-Qorti tal-Ġustizzja - Atti ta’ ftehim bilaterali bejn kumpannija tal-assigurazzjoni u persuni li jsewwu l-karozzi marbuta mar-rati ta’ kull siegħa għat-tiswija - Rati miżjuda skont in-numru ta’ kuntratti ta’ assigurazzjoni konklużi bil-ħila ta’ dawk il-persuni li jsewwu waqt li jaġixxu bħala intermedjarji tal-kumpannija tal-assigurazzjoni - Kunċett ta’ “ftehim li għandu l-għan tar-restrizzjoni tal-kompetizzjoni”)
   2013/C 141/03
   Lingwa tal-kawża: l-Ungeriż
   
      Qorti tar-rinviju
   
   Magyar Köztársaság Legfelsőbb Bírósága
   
      Partijiet fil-kawża prinċipali
   
   
      Rikorrenti: Allianz Hungária Biztosító Zrt., Generali-Providencia Biztosító Zrt., Gépjármű Márkakereskedők Országos Szövetsége, Magyar Peugeot Márkakereskedők Biztosítási Alkusz Kft., Paragon-Alkusz Zrt., aventi kawża ta’ Magyar Opelkereskedők Bróker Kft.
   
      Konvenuta: Gazdasági Versenyhivatal
   
      Suġġett
   
   Talba għal deċiżjoni preliminari — Magyar Köztársaság Legfelsőbb Bírósága — Interpretazzjoni tal-Artikolu 101(1) TFUE — Atti ta’ ftehim bilaterali milħuqa bejn kumpannija tal-assigurazzjoni u ċerti persuni li jsewwu l-karozzi, fejn ir-rata għal kull siegħa ta’ xogħol ta’ tiswija mħallsa lil dawn tal-aħħar mill-kumpannija tal-assigurazzjoni tiddependi min-numru u mill-proporzjon tal-kuntratti ta’ assigurazzjoni sottoskritti minn din il-kumpannija tal-assigurazzjoni permezz tal-persuni li jsewwu l-karozzi, li jaġixxu bħala intermedjarji — Leġiżlazzjoni nazzjonali li tuża’ kunċett simili għal kunċett tad-dritt tal-Unjoni — Kunċett ta’ “atti ta’ ftehim bil-għan ta’ prevenzjoni, restrizzjoni jew distorsjoni tal-kompetizzjoni”
   
      Dispożittiv
   
   L-Artikolu 101(1) TFUE għandu jiġi interpretat fis-sens li atti ta’ ftehim li permezz tagħhom kumpanniji tal-assigurazzjoni tal-karozzi jaqblu bilateralment kemm ma’ bejjiegħa ta’ karozzi li joperaw bħala ħwienet tax-xogħol tat-tiswija, kif ukoll ma’ assoċjazzjoni li tirrappreżenta lil dawn tal-aħħar, fuq ir-rata ta’ kull siegħa li għandha titħallas mill-kumpannija tal-assigurazzjoni għat-tiswija ta’ vetturi assigurati minn din tal-aħħar, filwaqt li jipprevedu li din ir-rata tiddependi, inter alia, fuq in-numru u fuq il-proporzjon ta’ kuntratti tal-assigurazzjoni li l-bejjiegħ ikun ikkonkluda bħala intermedjarju ta’ din il-kumpannija, jistgħu jiġu kkunsidrati bħala restrizzjoni tal-kompetizzjoni “minħabba l-għan” fis-sens ta’ din id-dispożizzjoni, jekk, wara eżami individwali u konkret tal-kontenut u tal-għan ta’ dawn l-atti ta’ ftehim kif ukoll tal-kuntest ekonomiku u ġuridiku li jkunu jeżistu fih, ikun jidher li dawn tal-aħħar huma, min-natura tagħhom stess, ta’ ħsara għall-funzjonament normali tal-kompetizzjoni f’wieħed miż-żewġt iswieq ikkonċernati.
   
      (1)  ĠU C 145, 14.5.2011.